VS001508
Datum: 2002-06-13T02:00:00.000+02:00
datum_sodbe_i_stopnje: 2003-09-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: hudi primeri
odskodnina: 6.900.000,00 SIT
opombe: II Ips 298/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

Škodni dogodek

Na delovnem mestu je vsakodnevno prihajal v stik z azbestnim prahom.

Poškodba

Pljučno in plevralno brazgotinjenje, ki znižuje difuzijsko kapaciteto za ogljikov monoksid. Glede na visoko in občasno ekstremno izpostavljenost azbestnemu prahu se lahko pričakuje hitrejše napredovanje azbestne fibroze in tudi razvoj katere od malignih bolezni.

Telesne bolečine

1.900.000,00 SIT Trpi bolečine manjše do srednje intenzitete, ki ga ne motijo pri spanju, niti ne zmanjšujejo apetita. Oškodovanec suho kašlja in težko diha ob najmanjšem naporu, kar je delno posledica azbestoze, delno pa tudi posledica poslabšanja z zvišanim krvnim tlakom okvarjene srčne mišice. Bodo pa bolečine in druge težave v hujši obliki nastopile ob napredovanju bolezni, pri čemer je pri oškodovancu podana prognoza hitrejšega napredovanja. Zaradi tega bo oškodovanec podvržen stalnim kontrolam ob tem, da je že do sedaj moral opraviti številne preglede in preiskave (številni pregledi pri splošnem zdravniku, zdravniku medicine dela in pulmologu, rentgensko slikanje pljuč, preiskava pljučne funkcije s spirometrijo, pletizmografijo in difuzijsko kapaciteto za ogljikov monoksid, globinsko slikanje prsnega koša z računalniško tomografijo). Vse te nevšečnosti bo glede na odprto prognozo moral prenašati tudi v bodoče.

#### Nevšečnosti med zdravljenjem

Zaradi tega bo oškodovanec podvržen stalnim kontrolam ob tem, da je že do sedaj moral opraviti številne preglede in preiskave (številni pregledi pri splošnem zdravniku, zdravniku medicine dela in pulmologu, rentgensko slikanje pljuč, preiskava pljučne funkcije s spirometrijo, pletizmografijo in difuzijsko kapaciteto za ogljikov monoksid, globinsko slikanje prsnega koša z računalniško tomografijo). Vse te nevšečnosti bo glede na odprto prognozo moral prenašati tudi v bodoče.

Strah

2.400.000,00 SIT Pri oškodovancu je prisoten strah zaradi poklicne bolezni. Ta strah je še toliko večji, saj je njegov brat zaradi azbestoze že umrl, sestra pa je tudi zbolela. Strah se kaže predvsem pred napredovanjem bolezni, ali se bo tudi pri njem razvilo katero od hujših obolenj, ki mu bo skrajšalo življenje. Ob seznanitvi, da je zbolel za neozdravljivo boleznijo je doživel hud strah. Strah je pri njem stalno prisoten in bo prisoten tudi v bodoče, saj se zaveda bolezni in odprte prognoze, ob tem da živi v okolju, kjer ljudje zbolevajo in umirajo zaradi te bolezni.

## Zmanjšanje življenjske aktivnosti

2.600.000,00 SIT Pri oškodovancu je podano zmanjšanje življenjskih aktivnosti zaradi azbestoze pljuč in plevre. Bolj je utrujen, suho kašlja, pri hoji po stopnicah se mora zaradi dušenja ustaviti. Funkcionalno so ugotovljene zmerne difuzijske motnje. Prav tako vpliva na njegove manjše življenjske aktivnosti tudi stalno prisotna skrb v njem in zavedanje bolezni. Ne zmore več opravljati del v zemlji, zaradi česar je opustil obdelovanje kmetije. Prav tako je opustil balinanje in pohode po okoliških vzpetinah.

---

ZOR člen 200, 203